als_Latn dik_Latn sag_Latn
Andrew Sokolowski, një avokat nga Los Anxhelosi, ngriti një padi kundër Microsoft-it të martën për mashtrim ndaj konsumatorit për hapësirën e memories në tabletin Surface, pasi i mbaroi hapësira në tabletin e tij 32GB shumë shpejt pasi e bleu.
Kompania ka reklamuar dy modele të tabletit të saj Surface, 32GB dhe 64GB, por memoria në dispozicion për konsumatorët për të ruajtur të dhënat e tyre dhe aplikacionet, në fakt është 16 GB dhe 45 GB, respektivisht.
Memoria në dispozicion për tabletët dhe telefonat është zakonisht më pak se shuma e reklamuar – për shembull, iPad-i 16 GB, ka pak më shumë se 14 GB memorie në dispozicion – por Sokolowski pretendon se Microsoft-i ka mashtruar konsumatorët duke marrë parasysh se tableti 32 GB ka vetëm 16 GB.
Microsoft, nga ana e saj, ka përditësuar faqen e saj me informacione në lidhje me hapësirën e memories në dispozicion në fillim të nëntorit, pak më shumë se një javë pasi tableti Surface doli në shitje. Për më tepër, kompania pretendon se klientët e dinë se tabletët kanë më pak memorie nga çfarë reklamohet.
“Konsumatorët e kuptojnë se sistemi operativ dhe aplikacionet e instaluara reduktojnë memorien totale të brendshme,” tha Microsoft në një komunikatë dhënë për Associated Press.
Kompania gjithashtu vuri në dukje se konsumatorët mund të shtojnë memorien me anë të kartave microSD dhe hard disqeve të jashtme.
(Herë të lexuara: 208)
als_Latn als_Latn als_Latn als_Latn als_Latn als_Latn als_Latn